Fiul temutului interlop Sile Cămătaru a fost prins ieri noapte de polițiști la București, dar a fost eliberat după numai câteva ore, pentru că victima lui și-a retras plângerea.

Albert Balint, fiul lui Sile Cămătaru, a fost oprit în Capitală după o urmărire în care oamenii legii au tras multe focuri de armă. Conducea o mașină cu numere de înmatriculare din străinătate și nu a oprit la semnalul agenților de la Rutieră.

El era căutat de două luni fiindcă înjunghiase un tânăr în fața unei discoteci de la Timișoara. Acum, este posibil ca victima să fi fost amenințată sau plătită ca să ceară oprirea anchetei. Este o practică întâlnită frecvent, fapt pentru care a fost depus și un proiect de lege prin care procurorul general vrea să interzică oprirea anchetelor, chiar dacă victima și agresorul se împacă.

Editare web: Luana Păvălucă